Negyvenamųjų patalpų (vandens bokšto) nuomos konkurso sąlygos

2021-04-26

1. Pasvalio rajono savivaldybės administracijos Pasvalio apylinkių seniūnija, kodas 188617454, adresu Vilniaus g. 5, Pasvalys, skelbia vandens bokšto, esančio Valakėlių k., Pasvalio apylinkių sen., Pasvalio r. sav. (inventorinis Nr. 01290012/1), 5 kv. m bevielio ryšio perdavimo antenai sumontuoti viešą nuomos konkursą.

2. Konkursas organizuojamas vadovaujantis Savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2020 m. spalio 28 d. sprendimu Nr. T1-205 „Dėl Pasvalio rajono savivaldybės tarybos 2015 m. vasario 19 d. sprendimo Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ pakeitimo“ (su visais aktualiais pakeitimais) (pridedama).

3. Šį konkursą vykdo Pasvalio rajono savivaldybės administracijos Pasvalio apylinkių seniūnijos seniūno 2021 m. balandžio 20 d. įsakymu Nr. V1-4 „Dėl komisijos sudarymo“ sudaryta turto nuomos konkurso komisija viešam turto nuomos konkursui organizuoti.

 4. Patalpų naudojimo paskirtis – **bevielio ryšio perdavimo antenai sumontuoti**.

5. Pradinis nuompinigių dydis – 60,00 Eur per mėnesį. Į šią sumą neįskaityti komunaliniai mokesčiai, patalpų draudimo, apsaugos ir kiti mokėjimai, susiję su negyvenamųjų patalpų aptarnavimu.

6. Patalpų nuomos sutarties trukmė – ne mažiau vienerių ir ne daugiau penkerių metų.

7. Konkurso dalyvių pradinis įnašas, kuris yra lygus paskelbtam 3 mėnesių pradiniam nuompinigių dydžiui – 180,00 Eur, turi būti sumokėtas Pasvalio rajono savivaldybės administracijos Pasvalio apylinkių seniūnijai, įstaigos kodas 188617454, atsiskaitomoji sąskaita Nr. LT2240100 42600000111 AB Luminor bankas (kodas 40100).

8. Komisijos posėdžio, kuriame bus plėšiami konkurso dalyvių vokai su pasiūlymais, vieta – Pasvalio rajono savivaldybės administracijos Pasvalio apylinkių seniūnija, Vilniaus g. 5, Pasvalys. **Posėdis įvyks 2021 m. gegužės 10 d. d. 10.30 val.** Šiame posėdyje gali dalyvauti visi pasiūlymus pateikę konkurso dalyviai arba jų tinkamai, įstatymų nustatyta tvarka, įgalioti atstovai.

9. Dėl papildomos informacijos apie konkurso sąlygas ir patalpas kreiptis į Pasvalio apylinkių seniūnijos seniūno pavaduotoją Daivą Mainionienę arba tel. (8 451) 34 314, el. p. pasvalioasen@pasvalys.lt. Turto apžiūra vyks 2021 m. gegužės 6 d. 9–9.30 val. (apžiūros laiką būtina suderinti iš anksto).

10. Konkurso dalyvių vokai su paraiškomis priimami darbo dienomis iki **2021 m. gegužės 10 d. 10.00 val.** adresu: Pasvalio rajono savivaldybės administracijos Pasvalio apylinkių seniūnija, Vilniaus g. 5, Pasvalys.

11. Fiziniai asmenys ir juridiniai asmenys, norintys dalyvauti turto nuomos konkurse arba jų įgalioti atstovai iki skelbime nurodyto laiko pateikia užklijuotą voką, ant kurio turi būti užrašyta: konkurso dalyvio pavadinimas ir adresas bei nuoroda „Vandens bokšto, esančio Valakėlių k., Pasvalio apylinkių sen., Pasvalio r. sav., 5 kv. m nuomos konkursui“. Voke turi būti pateikta:

11.1. paraiška, kurioje nurodoma konkurso dalyvio ar jo įgalioto asmens vardas, pavardė, gyvenamosios vietos adresas (šie reikalavimai taikomi fiziniams asmenims) arba asmens teisinė forma, pavadinimas, kodas ir buveinės adresas, kontaktinio asmens telefono numeris, elektroninio pašto adresas;

11.2. siūlomas konkretus nuompinigių dydis;

11.3. sąskaita, į kurią pervesti grąžinamą pradinį įnašą, rekvizitai;

11.4. paaiškinimas, kokiam tikslui konkurso dalyvis naudos nuomojamą turtą;

11.5. nustatyta tvarka patvirtintas įgaliojimas, jeigu konkurso dalyviui konkurse atstovauja jo įgaliotas asmuo;

11.6. pradinio įnašo sumokėjimo patvirtinimo dokumentai;

11.7. dokumentai, kuriais patvirtinama, kad konkurso dalyvio veikla atitinka viešo turto nuomos konkurso sąlygose nustatyto pobūdžio veiklą.

Konkurso dalyviams, pralaimėjusiems konkursą, pradinis įnašas yra grąžinamas.

PRIDEDAMA. Pasvalio rajono savivaldybės tarybos 2020 m. spalio 28 d. sprendimas Nr. T1-205 „Dėl Pasvalio rajono savivaldybės tarybos 2015 m. vasario 19 d. sprendimo Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ pakeitimo“ (su visais aktualiais pakeitimais).